Tirikatene RinoRINO TIRIKATENE (Labour—Te Tai Tonga): Tēnā koe e Te Mana Whakawā. Tēnā koutou ngā mema o tēnei Whare.Ko te maunga Aoraki ka tārehua.Ko te maunga Aoraki ka tārewa.Ko te maunga o Aoraki ka tū tonu mai mō ake ake ake tonu atu.E mihi ana ki te rangi.E mihi ana ki te whenua.E mihi ana ki ngā tāngata katoa.Tēnā koutou i Te Wiki o Te Reo Māori. He mea nui Te Wiki o Te Reo Māori kia kore ai tātou e wareware ki Te Reo Māori. Kia mōhio mai koutou Te Whare nā taku whaea nā Whetu Tirikatene i waihanga te pire tuatahi mō Te Reo Māori te pire kia whakamanahia Te Reo Māori i raro i te ture kia rite ki te reo Pākehā. E tū ake ahau ki te tautoko ngā kōrero o taku tuakana a Willy i ngā tāngata e kōkirihia ngā tāngata o mua i kōkirihia te kaupapa o tō tātou reo Māori. Engari i te rangi nei e kī ana te kōrero he 20000 anake ngā tāngata e mōhio ana ki te kōrero i Te Reo Māori. Ko te kōrero o Te Taura Whiri i te Reo Māori e kore e taea mā te Māori anake e whakarauora i Te Reo Māori engari mā te Pākehā hei āwhina e taea. Nō reira e Māori mā kaua e tūkino i ō tātou hoa Pākehā o Tauiwi.Kua rima tau ahau e ako ana i Te Reo Māori. Kāhore i te mahi ngāwari. E tinitini ana ngā tauiwi e ako ana i tō tātou reo. He mea nui tēnā ki ahau. Engari e kore e kitea ngā kaiako Māori. Nā wai te hē? Iwa tau te roa o Te Kāwanatanga i raro i a Nāhinara i te Pāti Māori engari kāhore he kiko mō Te Reo Māori. Kei te mihi ahau ki te Rōpū Kākāriki mō tō rātou kaha tautoko i Te Reo Māori. Kei te mihi kei te mihi kei te mihi. I runga o Pouaka Whakaata kei te tautoko ngā tāngata i Te Reo Māori. I runga o irirangi o te motu kei te tautoko ngā kaimahi ki Te Reo Māori. Kua kōrero te Pirimia. Kua kōrero te Minita Māori. Kua kōrero ngā mema Māori o tēnei Whare. Ko te rapu me pēhea e taea e tātou te whakatutuki i te moemoeā kia reo Māori ngā kura o te motu? Kua kore ngā kaiako Māori. Kua kore ngā kaiako e taea ki te kōrero Māori. Koia tēnei ko te rapu. Me kimi kē ki hea? Ko tētahi kaupapa nui kei runga i te tēpū i tēnei wā e pai ana Te Reo Māori. E pai ana te iwi. He maha ngā iwi. Te hunga manene ka nui tō rātou tautoko i Te Reo Māori. He iwi kōrero reorua rātou. E hia kē ngā reo kei tāwāhi. Kāore ō rātou māharahara mō ngā reo o te tangata. He aroha nō rātou ki tēnei whenua o Aotearoa. Kei te tautoko ngā kamupene. Kei te tautoko te irirangi o te motu. Kei te tautoko ngā kura. Ko te mea e tāria nei ko te māia o te Pāremata—ko te tautoko o ngā tōrangapū ko te tautoko o ngā rōpū nei: ko te tautoko o Nāhinara ko te tautoko o Aotearoa Tuatahi ko te tautoko o te Rōpū Reipa. Ko te tautoko o tēnei Whare te mea e tāria mai. Nō reira kua tāroaroa tōku kōrero mō tēnei wā. Kua kōrerohia kē ngā kōrero. Ko te mea e tāria nei i tēnei wā ko te whakatau o Te Whare Pāremata. Nō reira āpiti hono rātou te wairua ki a rātou āpiti tātou te hunga ora ki a tātou. Tēnā tātou katoa.[Greetings Mr Speaker. Greetings to the members of this House.Mt Cook hidden in the mist.Mt Cook of great heights.Mt Cook who will stand for ever more.I acknowledge the sky.I acknowledge the land.I acknowledge one and all.Greetings to you all during Māori Language Week. Māori Language Week is important lest the Māori language become forgotten. To make those in the House aware it was my aunt Whetu Tirikatene who developed the first Māori language bill a bill that gave the Māori language equal status to the English language under the law. I stand to support what my brother Willy said about those in years past who drove the Māori language agenda forward.However currently there are apparently only 20000 people who know how to speak Māori. According to the Māori Language Commission Māori cannot revive the language alone but with Pākehā help we can. Therefore to my fellow Māori do not disparage our Pākehā friends.I have been learning the language for five years. It is not easy. There are many Pākehā who are learning our language. That is important to me. However Māori teachers are difficult to come by. Who is at fault?We had nine years of Government under National and the Māori Party and there was nothing of substance for the Māori language. I would like to acknowledge the Green Party for their strong support of the Māori language. Thank you very much.On television people support the Māori language. On radio throughout the country staff support the Māori language. The Prime Minister has talked about it. The Minister for Māori Development has talked about it. The Māori members of this House have talked about it. The real question is how we can achieve the dream of Māori language in schools throughout the country? There aren't any Māori teachers. There aren't any Māori teachers. There are no more teachers who can speak Māori. This is what we are looking for. Where can we find them? One big issue on the table at the moment—the Māori language is flourishing. We are doing well. There are many different tribes including immigrants who strongly support the Māori language. They are bilingual. There are countless languages overseas. They don't worry about how many languages a person speaks. They love New Zealand.Business shows support. Radio throughout the country supports it. Schools support it. All that we need now is courage from Parliament—support from the politicians support from these political parties: National support New Zealand First support and Labour support. It is the support of this House that is wanting.Therefore I've spoken for long enough at this time. What needs to be said has been said. What we need now is the support of this Parliament. Therefore to those who have passed on and to those of us amongst the living thank you.]